Bawang Putih Bawang Merah

Bawang Putih Bawang Merah ialah sebuah cerita rakyat dari dunia Melayu. Ia mengisahkan tentang watak perempuan yang kehilangan ibu bapa dan terpaksa duduk di bawah jagaan ibu tiri dan saudara perempuan tirinya yang membencinya. Namun akhirnya, watak tersebut berkahwin dengan putera raja dan hidup gembira di dalam Istana.

Dalam cerita asal bahasa Melayu, Bawang Merah merupakan protagonis (yang selalu mengalir air mata) sementara Bawang Putih (yang berbau kuat) menjadi antagonis penjahat. Bagaimanapun kini watak Bawang Putih pula ditonjolkan sebagai watak utama dengan watak Bawang Merah menjadi jahat.

 Sinopsis 
Dalam penulisan buku Himpunan Cerita Rakyat Malaysia, yang diselenggarakan oleh Othman Puteh dan Aripin Said, menyatakan Bawang Merah merupakan watak baik manakala Bawang Putih ialah watak antagonis. Berikut kisahnya;

Ibu Bawang Merah sudah lama meninggal dunia, lalu ayahnya berkahwin lain dan mendapat seorang adik tiri yang diberi nama Bawang Putih. Walaupun pada mulanya ibu tirinya sayang pada Bawang Merah, tetapi apabila lahirnya anak sendiri iaitu Bawang Putih, Ibu tiri mula membencinya. Bawang putih mendapat semua yang dihajati, dapat makan sedap, tidur atas tilam empuk dan memakai baju yang cantik. 

Bawang Merah hanya dapat memakan sisa, tempat tidurnya di ceruk dapur, Tiada tilam dan bantal,hanya diberi sehelai tikar mengkuang yang sudah koyak rabak. 

 Dalam budaya masyhur 

 Filem 

 Bawang Putih Bawang Merah muncul dalam filem Magika, sebuah filem fantasi muzikal tahun 2010 yang menghimpunkan pelbagai watak cerita rakyat Melayu, dilakonkan oleh Sharifah Aleya (Bawang Merah) dan Sharifah Amani (Bawang Putih).
 Bawang Putih Bawang Merah telah difilemkan dengan arahan Datuk S Roomai Noor yang diterbitkan oleh Cathay Keris pada 1959,  Filem dilakonkan oleh Umi Kalthom (Bawang Putih, antagonis) dan Latifah Omar (Bawang Merah, protagonis) hasil olahan daripada novel Bawang Putih Bawang Merah karya Salleh Ghani, yang turut menjadi penulis skrip dan penolong pengarah filem itu. "KAGUM KARYA KLASIK BAWANG PUTIH BAWANG MERAH", Oleh Nor Akmar Samudin dan Mohd Nasif Badruddin, Harian Metro, 16 Disember 2006

 Bawang Putih Bawang Merah telah dianimasikan dengan judul Putih, dilakonsuarakan oleh Erra Fazira (Putih, protagonis) dan Raja Azura (Merah, antagonis), arahan Rashid Sibir.

 Televisyen 
 Bawang Merah Bawang Putih - drama bersiri dari Indonesia.
 Merah Putih - Versi Lelaki menjadi merah dan putih dan Drama Malaysia di TV3.
 Hikayat Bawang Putih Bawang Merah - drama bersiri di Astro Ceria

 Bacaan lanjut 



 Lihat juga 

 Cinderella
 Puteri Salju

 Rujukan 

Kategori:Cerita rakyat Melayu
Kategori:Cerita rakyat Malaysia
Kategori:Cerita rakyat Indonesia
Kategori:Cerita rakyat Riau